b'\n_START_ARTICLE_\nGr\xc3\xa5strupedykker\n_START_SECTION_\nBeskrivelse\n_START_PARAGRAPH_\nGr\xc3\xa5strupedykker blir cirka 40\xe2\x80\x9350 cm lang og nominatformen veier 550\xe2\x80\x931 000 g, mens P. g. holbollii kan veie 640\xe2\x80\x931 616 g. Den har svart overside, hvit underside og gr\xc3\xa5hvite vinger. Det er eneste dykkerfugl med heldekkende sort hette, fra nebbroten og over issen til ned i nakken. Strupen, \xc3\xb8redekkerne og kinnene er gr\xc3\xa5, mens halsen og \xc3\xb8verste delen av brystet er rustr\xc3\xb8dt.\n_START_SECTION_\nHekking\n_START_PARAGRAPH_\nDet hender at gr\xc3\xa5strupedykker hekker i kolonier men det er ikke  vanlig. Paret bygger sammen et reir av vannplanter  som rykkes l\xc3\xb8s fra  bunnen av vannet.  Eggene legges  i mai og juni og de nylagde eggene er hvite.  Gr\xc3\xa5strupedykkeren legger fra 3 til 5 egg. Paret bytter  om \xc3\xa5  ruge eggene, som ruges i fra 22 til 25 d\xc3\xb8gn. Ungene er flyvedyktige n\xc3\xa5r de er mellom 56 til 70 d\xc3\xb8gn gamle.'